राष्ट्रगान और राष्ट्रीय ध्वज का अपमान करने वाली हाल ही में घटी कई घटनाओं के बाद केंद्र सरकार ने ये कदम उठाया है। गृह मंत्रालय ने सभी विभागों, मंत्रालयों और राज्यों को भेजे पत्र में लिखा है कि देश के अलग-अलग हिस्सों से राष्ट्रगान का अपमान और अनादर करने की कई शिकायतें गृह मंत्रालय को मिली है। राष्ट्रीय गान संबंधी आदेशों का सख्ती से पालन होना चाहिए। यह भी अनुरोध किया गया है कि इस संबंध में जारी निर्देश सभी संबंधित एजेंसियों को भेजे जाएं।